આ ફિલ્મને લઈને લાંબા સમયથી વિવાદ ચાલી રહ્યો છે. હવે જ્યારે સુપ્રીમ કોર્ટે ફેંસલો આપી દીધો છે ત્યારે આ બંધારણીય સત્તાનું માન જળવાય અને કાયદો અને વ્યવસ્થા જળવાય તે જોવાની દરેકની ફરજ છે. આ મામલે હવે કોઈ સમાધાનકારી વલણ અપાનાવીને વિવાદને વંટોળ બનતો અટકાવવો જોઈએ. દરમિયાન સોમવારે લખનઉમાં કરણી સેનાના રાષ્ટ્રીય અધ્યક્ષ લોકેન્દ્રસિંહ કાલવીએ ફિલ્મ રિલીઝ થાય તે પહેલાં જોવા માટેનું સંજય લીલા ભણસાલીનું આમંત્રણ સ્વીકાર્યું હતું, પણ મંગળવારે તેમણે વલણ બદલ્યું છે. કોઈ ફિલ્મનો વિરોધ થયો હોય તેવું પહેલીવાર નથી બન્યું. અગાઉ પણ ‘ફના’ અને ‘પરઝાનિયા’ ફિલ્મનો વિરોધ થઈ ચૂક્યો છે.